
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 206 

13 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής απασχόλησης σε εκατόν είκοσι 
δύο (122) μόνιμους διοικητικούς υπαλλήλους του 

ΤΕΙ Λάρισας. 1 

Έγκριση υπερωριακής απασχόλησης σε ογδόντα 
επτά (87) μόνιμους διοικητικούς υπαλλήλους του 

ΤΕΙ Πειραιά. 2 

Ολοήμερα Σχολεία Ειδικής Αγωγής. 3 

Συγκρότηση συνεργείου υπερωριακής απασχόλησης 
των υπαλλήλων του Διοικητικού Προσωπικού 
της Σιβιτανιδείου Δημόσιας Σχολής Τεχνών και 
Επαγγελμάτων (Σ.Δ.Σ.Τ.Ε.) για το Α' εξάμηνο 

2006. 4 

Σχολικοί περίπατοι και εκπαιδευτικές εκδρομές 
μαθητών Δημοσίων και Ιδιωτικών σχολείων της 

Δευτεροβάθμιας Εκπαίδευσης. 5 

Σύσταση Νομικού Προσώπου με την επωνυμία 
«Σχολική Επιτροπή ΤΈΈ. ΣΕΚ Μουρνιών Δήμου 

Ελευθερίου Βενιζέλου». 6 

Ανάκληση απόφασης περί αποδοχής αίτησης 
απόκτησης της Ελληνικής Ιθαγένειας από τον 
ομογενή ΚΟΥΓΙΟΥΜΤΖΙΔΗ ΑΡΙΣΤΕΙΔΗ (ΚϋΥυΜΟΗΕν 

ΑΒΥ3ΤΟ) του ΙΣΑΑΚ και της Ευγενίας. 7 

Μερική ανάκληση απόφασης που αφορά το αγρ/μα 
Βασιλουδίου στο Ν. Θεσσαλονίκης. 8 


Α ΠΟΦΑΣΕΙ Σ 

Αριθμ. 137245 π.ε./Ε5 (1) 


Έγκριση υπερωριακής απασχόλησης σε εκατόν είκο¬ 
σι δύο (122) μόνιμους διοικητικούς υπαλλήλους του 
ΤΕΙ Λάρισας. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 16 παρ. 1 του ν. 3205/2003 
«Περί μισθολογίου Δημοσίων Υπαλλήλων». 

2) Τις διατάξεις του άρθρου 18 παρ. 2 του ν. 3254/2004 
(ΦΕΚ 137/τ.Α'). 

3) Την υπ’ αριθμ. 2/72757/0022/31.12.2003 εγκύκλιο του 
Γ.Λ.τ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 (ΦΕΚ297/τ.Α>. 


4) Την υπ’ αριθμ. 2/31902/0022/8.9.2004 εγκύκλιο του 
Γ.Λ.τ.Κ. «Παροχή οδηγιών για την τροποποίηση των διατά¬ 
ξεων του ν. 3205/2003 (ΦΕΚ 297/τ.Α') σύμφωνα με τις δια¬ 
τάξεις του άρθρου 18 του ν. 3254/2004 (ΦΕΚ 137/τ.Α'). 

5) Την υπ’ αριθμ. 226/24.11.2005 πράξη του Συμβουλίου 
του ΤΕΙ Λάρισας για έγκριση υπερωριακής απασχό¬ 
λησης στους μόνιμους διοικητικούς υπαλλήλους του 
Ιδρύματος. 

6) Το γεγονός ότι η δαπάνη που θα προκύψει από 
την εκτέλεση των εγκεκριμένων ωρών εργασίας, ύψους 
συνολικά 65.000 ευρώ, σε καμιά περίπτωση δεν επι¬ 
τρέπεται να υπερβεί για το α' εξάμηνο του τρέχοντος 
έτους το ποσοστό του 50% των εγκεκριμένων πιστώ¬ 
σεων του ΚΑΕ 0261 του προϋπολογισμού οικ. έτους 

2005 του ΤΕΙ Λάρισας. 

7) Το γεγονός ότι η υπερωριακή απασχόληση κρίνεται 
απαραίτητη για την κάλυψη εποχιακών, έκτακτων ή 
επειγουσών αναγκών του ΤΕΙ Λάρισας, αποφασίζουμε: 

Εγκρίνουμε, στα πλαίσια του προϋπολογισμού έτους 

2006 του ΤΕΙ Λάρισας, την υπερωριακή απασχόληση 
πέραν του υποχρεωτικού ωραρίου, για το χρονικό διά¬ 
στημα από 1.02.2006 έως 30.6.2006, για: 

Εκατόν είκοσι δύο (122) μόνιμους διοικητικούς υπαλ¬ 
λήλους και για μέχρι είκοσι (20) ώρες μηνιαίως για 
κάθε υπάλληλο. 

Η απόφαση αυτή ισχύει έναν μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Φεβρουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-*- 

Αριθμ. 143660π.ε./Ε5 (2) 

Έγκριση υπερωριακής απασχόλησης σε ογδόντα επτά 
(87) μόνιμους διοικητικούς υπαλλήλους του ΤΕΙ Πει¬ 
ραιά. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 16 παρ. 1 του ν. 3205/2003 
«Περί μισθολογίου Δημοσίων Υπαλλήλων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Τις διατάξεις του άρθρου 18 παρ. 2 του ν. 3254/2004 
(ΦΕΚ 137/τ.Α'). 

3) Την υπ’ αριθμ. 2/72757/0022/31.12.2003 εγκύκλιο του 
Γ.Λ.τ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 (ΦΕΚ 297/τ.Α>. 

4) Την υπ’ αριθμ. 2/31902/0022/8.9.2004 εγκύκλιο του 
Γ.Λ.τ.Κ. «Παροχή οδηγιών για την τροποποίηση των 
διατάξεων του ν. 3205/2003 (ΦΕΚ 297/τ.Α') σύμφωνα 
με τις διατάξεις του άρθρου 18 του ν. 3254/2004 (ΦΕΚ 
137/τ.Α'). 

5) Την υπ’ αριθμ. 52/13.12.2005 πράξη του Συμβουλίου 
του ΤΕΙ Πειραιά για έγκριση υπερωριακής απασχόλησης 
στους υπαλλήλους του Ιδρύματος. 

6) Το γεγονός ότι η δαπάνη που θα προκύψει από 
την εκτέλεση των εγκεκριμένων ωρών εργασίας, ύψους 
συνολικά 103.500 ευρώ, σε καμιά περίπτωση δεν επι¬ 
τρέπεται να υπερβεί για το α' εξάμηνο του τρέχοντος 
έτους το ποσοστό του 50% των εγκεκριμένων πιστώσε¬ 
ων του ΚΑΕ 0261 του προϋπολογισμού οικ. έτους 2005 
του ΤΕΙ Πειραιά. 

7) Το γεγονός ότι η υπερωριακή απασχόληση κρίνε- 
ται απαραίτητη για την κάλυψη εποχιακών, έκτακτων ή 
επειγουσών αναγκών του ΤΕΙ Πειραιά, αποφασίζουμε: 

Εγκρίνουμε, στα πλαίσια του προϋπολογισμού έτους 
2006 του ΤΕΙ Πειραιά, την υπερωριακή απασχόληση 
πέραν του υποχρεωτικού ωραρίου, για το χρονικό διά¬ 
στημα από 1.1.2006 έως 30.6.2006, για: 

Ογδόντα επτά (87) μόνιμους διοικητικούς υπαλλήλους 
και για μέχρι εξήντα (60) ώρες μηνιαίως για κάθε υπάλ¬ 
ληλο. 

Η απόφαση αυτή ισχύει έναν μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ.50/43/13874/Γ1 (3) 

Ολοήμερα Σχολεία Ειδικής Αγωγής. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την παράγραφο 11, περίπτωση ε, του άρθρου 4 του 
ν. 1566/1985, (ΦΕΚ 167, τ. Α'), «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και 
άλλες Διατάξεις», όπως αυτή τροποποιήθηκε με την 
παράγραφο 2, του άρθρου 7, του ν. 2525/1997 (ΦΕΚ 188, 
τ.Α'), «Ενιαίο Λύκειο, πρόσβαση των αποφοίτων του στην 
Τριτοβάθμια Εκπαίδευση, αξιολόγηση του εκπαιδευτικού 
έργου και άλλες διατάξεις». 

2. Τις διατάξεις του ν. 2817/2000 «Εκπαίδευση ατόμων 
με ειδικές εκπαιδευτικές ανάγκες και άλλες διατάξεις» 
ΦΕΚ 78 τ.Α'/14.3.2000. 

3. Την παράγραφο 2, περίπτωση γ του άρθρου 24, του 
ν. 1566/1985 (ΦΕΚ 167, τ. Α'), «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και 
άλλες Διατάξεις». 


4. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

5. Την παράγραφο 1, του άρθρου 10, του π.δ. 201/1998, 
(ΦΕΚ 161/Α'), «Οργάνωση και λειτουργία των Δημοτικών 
Σχολείων». 

6. Τις διατάξεις του π.δ. 301/1998 «Αναλυτικά προγράμ¬ 
ματα Ειδικής Αγωγής» ΦΕΚ 208 τ. Α'/29.8.1998. 

7. Την υπ’ αριθμ. 5/19.9.2005 Πράξη του Τμήματος Ει¬ 
δικής Αγωγής του Παιδαγωγικού Ινστιτούτου, καθώς 
και το υπ’ αριθμ. 9/9.3.2005 Πρακτικό του Συντονιστικού 
Συμβουλίου του Παιδαγωγικού Ινστιτούτου. 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Ωράριο λειτουργίας του Ολοήμερου Προγράμματος 
στα Σχολεία Ειδικής Αγωγής 

1η ώρα: 12.50' -13.30' (40') 

13.30' -13.55' (25') γεύμα - διάλειμμα 

2η ώρα: 13.55'-14.30' (35') 

14.30' -14.40' (ΙΟ') διάλειμμα 

3η ώρα: 14.40' -15.15' (35') 

15.15' -15.25' (ΙΟ') διάλειμμα 

4η ώρα: 15.25' -16.00' (35') 

2. Διδακτικά αντικείμενα 

• Μελέτη - Προετοιμασία 

• Αθλητισμός - Προσαρμοσμένες Αθλητικές Δραστη¬ 
ριότητες. 

• Μουσική - Μουσικοκινητική Αγωγή 

• Θεατρική Αγωγή - Δραματική τέχνη στην Ειδική 
Αγωγή 

• Χορός - Χοροθεραπεία - Ρυθμική αγωγή. 

• Νέες Τεχνολογίες στην Ειδική Αγωγή 

• Εικαστικά 

3. Βασικό πλαίσιο Ωρολογίου προγράμματος Ολοήμε¬ 
ρου Δημοτικού Σχολείου Ειδικής Αγωγής 

Διδακτικά αντικείμενα ΤΑΞΕΙΣ Α', Β', Γ', Δ', Ε', ΣΤ' 


Ώρες 

Μελέτη-προετοιμασία 

(Υποχρεωτικό) 

10 

Αθλητισμός-Προσαρμοσμένες 
Αθλητικές Δραστηριότητες 
(Υποχρεωτικό) 

2 

θεατρική Αγωγή (Υποχρεωτικό) 

2 

Επιλογής 

• Νέες Τεχνολογίες 
στην Ειδική Αγωγή 

• Εικαστικά 

• Μουσική - Μουσικοκινητική 
Αγωγή 

• Χορός - Χοροθεραπεία - 
Ρυθμική Αγωγή 

Γίνεται επιλογή 
τριών διδακτικών 
αντικειμένων, 
από 2 ώρες 
το καθένα 

ΣΥΝΟΛΟ 

20 


Η ισχύς της παρούσης αρχίζει από το σχολικό έτος 
2005-2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. 13554/Δ4 (4) 

Συγκρότηση συνεργείου υπερωριακής απασχόλησης 
των υπαλλήλων του Διοικητικού Προσωπικού της Σι- 
βιτανιδείου Δημόσιας Σχολής Τεχνών και Επαγγελ¬ 
μάτων (Σ.Δ.Σ.Τ.Ε.) για το Α' εξάμηνο 2006. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 3205/2003 «Περί μισθολογίου Δημοσίων Υπαλ¬ 
λήλων», άρθρο 16, παρ. 1. 

2. Την 2/72757/31.12.2003 Εγκύκλιο του Γ.Λ.Κ. «περί πα¬ 
ροχής οδηγιών για την εφαρμογή των διατάξεων του 
ν. 3205/2003». 

3. Ότι η συνολική δαπάνη για υπερωρίες του διοικη¬ 
τικού προσωπικού που θα προκύψει από την εκτέλεση 
των εγκρινομένων ωρών εργασίας, ύψους συνολικά 
90.971,00 ΕΥΡΩ περίπου, υπάρχει εγγεγραμμένη στον 
υπό έγκριση προϋπολογισμό της Σιβιτανιδείου Δημόσιας 
Σχολής Τεχνών και Επαγγελμάτων του έτους 2006 (η 
συνολική πίστωση για υπερωριακή απασχόληση των 
μονίμων διοικητικών υπαλλήλων και του εκπαιδευτικού 
προσωπικού που είναι εγγεγραμμένη στον υπό έγκρι¬ 
ση προϋπολογισμό του 2006 είναι 800.000 ΕΥΡΩ) και 
σε καμία περίπτωση δεν επιτρέπεται να υπερβεί τις 
πιστώσεις που έχουν εγγράφει στον ανωτέρω προϋ¬ 
πολογισμό. 

4. Την υπ’ αριθμ. 163/23.12.2005 απόφαση της Εκτελε¬ 
στικής Επιτροπής του Δ.Σ. της Σιβιτανιδείου Δημόσιας 
Σχολής Τεχνών και Επαγγελμάτων, που εγκρίνει την 
υπερωριακή εργασία πενήντα τριών (53) μονίμων διοι¬ 
κητικών υπαλλήλων της Σιβιτανιδείου Δημόσιας Σχολής 
Τεχνών και Επαγγελμάτων για 60 ώρες κατ’ ανώτατο 
όριο μηνιαίως για το Α' εξάμηνο 2006. 

5. Το γεγονός της ανάγκης διεκπεραίωσης εντός 
απολύτως καθορισμένων χρονικών ορίων, θεμάτων της 
Σχολής που αφορούν 4.000 μαθητές και 650 εκπαι¬ 
δευτικούς περίπου, όπως η έκδοση αποτελεσμάτων, η 
συλλογή μηχανογραφικών δελτίων, εγγραφές μαθητών, 
εγγραφές σπουδαστών Ι.Ε.Κ., πρόσληψη εκπαιδευτών 
ΙΕΚ (δύο φορές ετησίως), πρόσληψη αναπληρωτών και 
ωρομισθίων εκπαιδευτικών, οι απολύσεις αυτών, η έκ¬ 
δοση διοικητικών πράξεων του μόνιμου και έκτακτου 
προσωπικού. 

6. Την δημιουργία ιστοσελίδας της Σ.Δ.Σ.Τ.Ε. στην Ελ¬ 
ληνική και Αγγλική γλώσσα, την μηχανοργάνωση όλων 
των διοικητικών υπηρεσιών της Σ.Δ.Σ.Τ.Ε., η οποία δεν 
ολοκληρώθηκε και απαιτείται η συνέχισή της και το 
2006, την επιμόρφωση των διοικητικών υπαλλήλων στα 
συγκεκριμένα προγράμματα που θα χειρίζονται και σε 
λειτουργικά πακέτα της αγοράς (ΕΧΩΕΙ_, \Λ/ΟΒΩ, ΡΟΙΛ/ΕΒ 
ΡΟΙΝΤ, ΑΩΕ88, ΡΒΟΝΤ ΡΑΟΕ, ΨΝΙΧ, ΡΗΟΤΟδΗΟΡ). 

7. Τη συμμετοχή σε νέες δράσεις για την αναβάθμι¬ 
ση των διοικητικών και εκπαιδευτικών υπηρεσιών της 
Σχολής, καθώς και τη βελτίωση της ποιότητας της 
εκπαίδευσης των σπουδαστών ενόψει και των προ¬ 
σκλήσεων της εποχής μας (προγράμματα «Δαίδαλος», 
Περιβαλλοντικής Εκπαίδευσης, Αγωγής Υγείας, Αγωγής 
Σταδιοδρομίας και ΕθοηαιτΙο 03 Ν/ίποί). 

8. Την υλοποίηση προγραμμάτων στο πλαίσιο του 
ΕΠΕΑΕΚ II και συγκεκριμένα το μέτρο 2.3 «Αρχική 
Επαγγελματική Εκπαίδευση και Κατάρτιση», ενέργεια 
2.3.2 «Ανάπτυξη των Τεχνικών Επαγγελματικών Εκπαι¬ 


δευτηρίων και των Σχολικών Εργαστηριακών Κέντρων 
Σ.Ε.Κ.». 

9. Το γεγονός ότι το υπηρετούν διοικητικό προσω¬ 
πικό - πενήντα τρεις (53) υπάλληλοι επί συνόλου 91 
οργανικών θέσεων, καλείται να αντιμετωπίσει και τις 
προκλήσεις της εποχής μας για συνεχή επιμόρφωση, 
κατάρτιση και συμμετοχή στη σωστή λειτουργία των 
μηχανογραφικών εφαρμογών, αποφασίζουμε: 

Εγκρίνουμε για το Α' εξάμηνο 2006 την υπερωριακή 
απασχόληση, πέραν από τις ώρες της υποχρεωτικής 
εργασίας, για πενήντα τρεις (53) μονίμους διοικητικούς 
υπαλλήλους της Σιβιτανιδείου Δημόσιας Σχολής Τεχνών 
και Επαγγελμάτων για χρονικό διάστημα από 1.1.2006 έως 
30.6.2006 και μέχρι 60 ώρες το μήνα συνολικά για κάθε 
υπάλληλο προκειμένου να καλυφθούν, εποχιακές, επεί¬ 
γουσες ή και έκτακτες υπηρεσιακές ανάγκες της Σιβι- 
τανιδείου Δημόσιας Σχολής Τεχνών και Επαγγελμάτων. 

Η δαπάνη που θα προκύψει από την εκτέλεση των 
εγκρινομένων ωρών εργασίας ύψους συνολικά 90.971,00 
ΕΥΡΩ περίπου, σε καμία περίπτωση δεν επιτρέπεται να 
υπερβεί τις πιστώσεις που έχουν εγγράφει στον υπό 
έγκριση προϋπολογισμό της Σ.Δ.Σ.Τ.Ε. του έτους 2006. 

Η ισχύς της απόφασης αυτής αρχίζει ένα μήνα πριν 
την δημοσίευσή της στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 13324/Γ2 (5) 

Σχολικοί περίπατοι και εκπαιδευτικές εκδρομές μαθη¬ 
τών Δημοσίων και Ιδιωτικών σχολείων της Δευτερο¬ 
βάθμιας Εκπαίδευσης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την παράγραφο 3 του άρθρου 45 και την παράγρα¬ 
φο 4 του άρθρου 18 του ν. 1566/1985 (Φ.Ε.Κ. 167 τ. Α'/ 
30.9.1985) «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης και άλλες διατάξεις». 

2. Την παράγραφο 6 του άρθρου 2 του ν. 2986/2002 
(Φ.Ε.Κ. 24 τ. Α'/13.2.2002) «Οργάνωση των περιφερεια¬ 
κών υπηρεσιών της Πρωτοβάθμιας και Δευτεροβάθμιας 
Εκπαίδευσης, αξιολόγηση του εκπαιδευτικού έργου και 
των εκπαιδευτικών, επιμόρφωση των εκπαιδευτικών και 
άλλες διατάξεις». 

3. Τις παραγράφους 7 και 8 του άρθρου 1 του π.δ. 
161/2000 (Φ.Ε.Κ. 145 τ. Α'/23.6.2000) «Μεταβίβαση στις 
νομαρχιακές αυτοδιοικήσεις αρμοδιοτήτων τοπικού 
ενδιαφέροντος, που αφορούν την Πρωτοβάθμια και 
Δευτεροβάθμια Εκπαίδευση». 

4. Την παράγραφο 4 του άρθρου 20 του π.δ. 104/1979 
(Φ.Ε.Κ. 23 τ. Α'/7.2.1979) «Περί σχολικού και διδακτικού 
έτους, υπηρεσιακών βιβλίων, εγγραφών, μετεγγραφών, 
φοιτήσεως, διαγωγής και τιμητικών διακρίσεων των μα¬ 
θητών των σχολείων Μέσης Γενικής Εκπαίδευσης». 

5. Την 37876/ΣΤ5 (Φ.Ε.Κ. 608 τ. Β'/26.4.2004) κοινή από¬ 
φαση του Πρωθυπουργού και της Υπουργού Εθνικής 

Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

6. Την υπουργική απόφαση Δ1/Φ.353.1./324/105657 
(Φ.Ε.Κ. 1340 τ. Β'/16.10.2002) «Καθορισμός των ειδικότε¬ 
ρων καθηκόντων και αρμοδιοτήτων των προϊσταμένων 
των περιφερειακών υπηρεσιών πρωτοβάθμιας και δευ¬ 
τεροβάθμιας εκπαίδευσης, των διευθυντών και υπο¬ 
διευθυντών των σχολικών μονάδων και Σ.Ε.Κ. και των 
συλλόγων των διδασκόντων». 

7. Την ανάγκη πραγματοποίησης εκπαιδευτικών εκ¬ 
δρομών, επισκέψεων και περιπάτων από τους μαθητές 
των Δημοσίων και Ιδιωτικών σχολείων της Δευτερο¬ 
βάθμιας Εκπαίδευσης. 

8. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Κατά τη διάρκεια του διδακτικού έτους είναι δυνατόν 
να πραγματοποιούνται από τους μαθητές των σχολείων 
Δευτεροβάθμιας Εκπαίδευσης σχολικοί περίπατοι και 
εκπαιδευτικές εκδρομές ως ακολούθως: 

Αρθρο 1 

Σχολικοί Περίπατοι 

1. Ως σχολικός περίπατος ορίζεται η οργανωμένη από 
το σχολείο ομαδική μετάβαση μαθητών σε τόπους που 
βρίσκονται σε μικρή απόσταση από τη σχολική μονάδα. 
Γίνεται συνήθως πεζή, εντός του διδακτικού ωραρίου και 
έχει στόχο κοινωνικοποιητικό, ψυχαγωγικό, παιδαγωγικό 
και εκπαιδευτικό. Σχολικούς περιπάτους είναι δυνατόν 
να πραγματοποιούν οι μαθητές όλων των τάξεων. 

2. Οι περίπατοι πραγματοποιούνται κατά τη διάρκεια 
του ωραρίου λειτουργίας των σχολείων, δεν υπερβαί¬ 
νουν τους πέντε (5) συνολικά σε όλη τη διάρκεια του 
διδακτικού έτους και δεν πραγματοποιούνται περισσό¬ 
τεροι του ενός (1) μέσα στον ίδιο μήνα. 

3. Για την πραγματοποίηση περιπάτου λαμβάνεται 
απόφαση από το Σύλλογο των Διδασκόντων Καθηγη¬ 
τών σε συνεδρία του. Κριτήριο για την επιλογή της 
τοποθεσίας προορισμού αποτελεί η πολιτιστική ή περι¬ 
βαλλοντική αξία της και η ψυχαγωγική δυνατότητα που 
προσφέρει. Μετά τη λήψη της σχετικής απόφασης από 
το Σύλλογο των Διδασκόντων Καθηγητών ενημερώνε¬ 
ται το οικείο Γραφείο ή η Διεύθυνση Δευτεροβάθμιας 
Εκπαίδευσης. 

4. Οι διδάσκοντες καθηγητές είναι υποχρεωμένοι να 
συνοδεύσουν τους μαθητές στον περίπατο, εκτός εάν 
κατά την κρίση του Συλλόγου η συμμετοχή κάποιου 
καθηγητή καθίσταται αδύνατη. 

5. Σε μαθητή που απουσιάζει από το σχολικό περίπατο 
καταχωρίζονται απουσίες ισάριθμες με τις διδακτικές 
ώρες που προβλέπονται από το ωρολόγιο πρόγραμμα 
της ημέρας κατά την οποία πραγματοποιείται ο περί¬ 
πατος. Στην περίπτωση που για την πραγματοποίηση 
του περιπάτου χρησιμοποιείται μεταφορικό μέσο, για τη 
συμμετοχή του μαθητή κατατίθεται υπεύθυνη δήλωση 
από τον κηδεμόνα του. Αν ο κηδεμόνας δε συμφωνεί, 
δεν καταχωρίζονται απουσίες. 

Αρθρο 2 

Εκπαιδευτικές Εκδρομές 

1. Οι εκπαιδευτικές εκδρομές αποτελούν αναγκαίο 
συμπλήρωμα της αγωγής των μαθητών, γιατί τους δί¬ 
νουν τη δυνατότητα να έρθουν σε επαφή με τόπους που 


έχουν ιδιαίτερη μορφωτική αξία, να γνωρίσουν τα επι¬ 
τεύγματα του ανθρώπου μέσα στη μακροχρόνια πορεία 
του πολιτισμού και να καλλιεργήσουν την κοινωνικότη- 
τά τους. Γί αυτό κρίνεται απαραίτητη η προηγούμενη 
ενημέρωση και παροχή πληροφοριών στους μαθητές 
για την ιδιαίτερη εκπαιδευτική αξία (πολιτιστική, αρ¬ 
χαιολογική, ιστορική, οικολογική κ.α.) του τόπου τον 
οποίο πρόκειται να επισκεφθούν, ώστε να εξασφαλίζεται 
η απόκτηση όσο το δυνατόν πιο πλούσιων εμπειριών. 
Τις εκδρομές επιβάλλουν εκπαιδευτικοί λόγοι οι οποίοι 
απορρέουν από τον παιδαγωγικό - μορφωτικό χαρα¬ 
κτήρα του σχολείου, και επομένως κρίνεται σκόπιμο να 
καταβάλλεται κάθε δυνατή προσπάθεια για την πραγ¬ 
ματοποίησή τους. 

2. Πραγματοποιείται μία (1) ημερήσια εκδρομή χωρίς 
διανυκτέρευση από τους μαθητές όλων των τάξεων των 
σχολείων Δευτεροβάθμιας Εκπαίδευσης, οποτεδήποτε 
μέσα στο διδακτικό έτος. 

3. Πραγματοποιείται μία (1) πολυήμερη εκδρομή από 
τους μαθητές της τελευταίας τάξης των Λυκείων και του 
Β' κύκλου των Τεχνικών Επαγγελματικών Εκπαιδευτη¬ 
ρίων στο εσωτερικό της χώρας, την Κύπρο ή σε άλλες 
χώρες του εξωτερικού κατά το χρονικό διάστημα από 
15 Οκτωβρίου μέχρι 15 Δεκεμβρίου και από 1η Μαρτίου 
μέχρι και δεκαπέντε (15) ημέρες πριν από τη λήξη των 
μαθημάτων, η οποία έχει διάρκεια συνολικά μέχρι πέντε 
(5) ημέρες. Επίσης, κατά τις ίδιες χρονικές περιόδους 
πραγματοποιείται μία (1) εκδρομή στο εσωτερικό της 
χώρας από τους μαθητές της Β' τάξης του α' κύκλου των 
Τ.Ε.Ε., η οποία έχει διάρκεια μέχρι τρεις (3) ημέρες. 

4. Η διάρκεια της εκδρομής στην Κύπρο ή σε άλλες 
χώρες του εξωτερικού είναι δυνατόν να παραταθεί μέ¬ 
χρι και δύο (2) ημέρες με απόφαση του Νομάρχη της 
οικείας Νομαρχιακής Αυτοδιοίκησης. Για εκδρομές στο 
εσωτερικό της χώρας, όταν η εκκίνηση γίνεται από 
ακριτικές-παραμεθόριες περιοχές ή η κατεύθυνση είναι 
προς αυτές, η διάρκεια της εκδρομής είναι δυνατόν να 
παραταθεί κατά μία (1) ημέρα. 

5. Θεωρείται σημαντικό να ενισχύεται το ενδιαφέρον 
για την πραγματοποίηση εκδρομών σε ακριτικούς νο¬ 
μούς της χώρας μας, καθώς και στην Κύπρο. 

Αρθρο 3 

Προϋποθέσεις για την πραγματοποίηση ημερήσιας 
και πολυήμερης εκπαιδευτικής εκδρομής. 

1. Γ ια την πραγματοποίηση των εκπαιδευτικών εκδρο¬ 
μών (ημερήσιων και πολυήμερων) απαιτούνται: 

α. Απόφαση του Συλλόγου των Διδασκόντων Καθη¬ 
γητών του σχολείου, η οποία λαμβάνεται τουλάχιστον 
ένα (1) μήνα πριν από την πραγματοποίηση των πολυή¬ 
μερων εκδρομών κατά το χρονικό διάστημα Οκτωβρίου. 
Δεκεμβρίου και τουλάχιστον σαράντα (40) ημέρες πριν 
από την πραγματοποίηση των πολυήμερων εκδρομών 
κατά το χρονικό διάστημα Μαρτίου-Μάΐου, καθώς και 
δεκαπέντε (15) τουλάχιστον ημέρες πριν από την πραγ¬ 
ματοποίηση των ημερήσιων εκδρομών. Στην απόφαση 
ορίζονται απαραιτήτως: 

α.α) Ο αρχηγός της εκδρομής, που πρέπει να είναι 
μόνιμος εκπαιδευτικός. 

α.β) Οι συνοδοί καθηγητές, που είναι εκπαιδευτικοί της 
Δευτεροβάθμιας Εκπαίδευσης, πλην των ωρομισθίων 
και σε αναλογία ένας (1) εκπαιδευτικός ανά τριάντα (30) 
μαθητές. Γ ια τις εκδρομές με προορισμό το εξωτερικό 

η αναλογία ορίζεται σε έναν (1) εκπαιδευτικό ανά είκοσι 
(20) μαθητές. 

α.γ) Η ημερομηνία αναχώρησης και επιστροφής. 

α.δ) Ο τόπος όπου θα πραγματοποιηθεί η εκδρομή. 

α.ε) Κάθε άλλη λεπτομέρεια προγραμματισμού της εκ¬ 
δρομής, ώστε να επιτυγχάνεται τόσο ο σκοπός της, που 
είναι εκπαιδευτικός και μορφωτικός, όσο και η ασφαλής 
μετακίνηση των μαθητών. 

β. Συμμετοχή στην εκδρομή των 3/4 του αριθμού των 
μαθητών της τάξης ή του σχολείου. Ειδικά για τις πολυ¬ 
ήμερες εκδρομές των μαθητών των Τ.Ε.Ε. απαιτείται η 
συμμετοχή των 3/4 των μαθητών της τάξης ή του τομέα 
ή της ειδικότητας. Σχολεία με μικρό αριθμό μαθητών 
στη Γ' τάξη είναι δυνατόν να πραγματοποιούν πολυήμε¬ 
ρες εκδρομές μετά από σύμπραξη.συνεργασία με άλλα 
σχολεία και με τη σύμφωνη γνώμη του Διευθυντή Δ.Ε. 

γ. Υποβολή στο Διευθυντή του σχολείου υπεύθυνων 
δηλώσεων από τους κηδεμόνες των μαθητών, μέσα σε 
οριζόμενη από το Διευθυντή του σχολείου προθεσμία, 
με τις οποίες εγκρίνουν τη συμμετοχή των παιδιών τους 
στην εκδρομή, αφού προηγουμένως έχουν ενημερωθεί 
εγγράφως για το πρόγραμμα της εκδρομής και τις υπο¬ 
χρεώσεις των μαθητών. Οι ενήλικοι μαθητές καταθέτουν 
οι ίδιοι την υπεύθυνη δήλωση. 

δ/Εγκριση από το Διευθυντή της Διεύθυνσης ή τον 
Προϊστάμενο του Γραφείου Δ.Ε. για τις εντός του νο¬ 
μού εκδρομές και το Νομάρχη της οικείας Νομαρχιακής 
Αυτοδιοίκησης για τις υπόλοιπες περιπτώσεις των εκ¬ 
δρομών, που πραγματοποιούνται τόσο στο εσωτερικό 
της χώρας όσο και στο εξωτερικό. 

ε. Για να χορηγηθεί η έγκριση της εκδρομής πρέπει να 
πληρούνται όλες οι προαναφερόμενες προϋποθέσεις και 
γί αυτό κάθε σχολείο υποβάλλει έγκαιρα στα αρμόδια 
εγκριτικά όργανα τα εξής: 

ε.α) Ακριβές αντίγραφο της απόφασης του Συλλόγου 
των Διδασκόντων Καθηγητών. 

ε.β) Βεβαίωση του Διευθυντή του σχολείου ότι συ¬ 
μπληρώνεται ο προβλεπόμενος αριθμός συμμετοχής 
των μαθητών βάσει των υπεύθυνων δηλώσεων των κη¬ 
δεμόνων. 

2. Με απόφαση του Συλλόγου των Διδασκόντων Καθη¬ 
γητών του σχολείου, εφόσον υπάρχουν σοβαροί λόγοι 
εξαιτίας των οποίων καθίσταται αδύνατη η πραγματο¬ 
ποίηση της εκδρομής στην ημερομηνία που είχε αρχικά 
αποφασιστεί, είναι δυνατή η πραγματοποίησή της σε 
άλλη ημερομηνία, αλλά εντός των προβλεπόμενων από 
την παρούσα υπουργική απόφαση χρονικών περιόδων. 
Στην περίπτωση αυτή ενημερώνεται το αρμόδιο για την 
έγκριση της εκδρομής όργανο. 

3. Με έγκριση του Συλλόγου των Διδασκόντων Κα¬ 
θηγητών του σχολείου είναι δυνατόν να συμμετέχουν 
στην εκδρομή μέχρι και δύο (2) μέλη του Συλλόγου των 
Γονέων και Κηδεμόνων, χωρίς σε αυτήν την περίπτωση 
να μειώνεται ο αριθμός των συνοδών καθηγητών. 

Αρθρο 4 

Οργάνωση εκπαιδευτικών εκδρομών 

1. Οι εκπαιδευτικές εκδρομές οργανώνονται από το 
σχολείο υπό την ευθύνη του Διευθυντή. 

2. Ειδικά για τις πολυήμερες εκδρομές το σχολείο 
ζητά περισσότερες από μία κλειστές προσφορές από 
ταξιδιωτικά γραφεία. Με την προσφορά κατατίθεται 
από το ταξιδιωτικό γραφείο απαραιτήτως και υπεύθυνη 


δήλωση ότι διαθέτει ειδικό σήμα λειτουργίας, το οποίο 
βρίσκεται σε ισχύ. 

3. Γ ια την αξιολόγηση των προσφορών και την επιλογή 
της καλύτερης συγκροτείται με Πράξη του Διευθυντή 
του σχολείου επιτροπή, η οποία αποτελείται από τον 
ίδιο, ως πρόεδρο, δύο συνοδούς-εκπαιδευτικούς που 
ορίζονται από το Σύλλογο των Διδασκόντων Καθηγη¬ 
τών, έναν εκπρόσωπο του Συλλόγου Γ ονέων και Κηδε¬ 
μόνων, εφόσον λειτουργεί τέτοιος σύλλογος, και από 
εκπροσώπους του Συμβουλίου ή των Συμβουλίων των 
μαθητικών κοινοτήτων που θα λάβουν μέρος στην εκ¬ 
δρομή, οι οποίοι εκπροσωπούνται με μία (1) ψήφο. 

4. Μετά την αξιολόγηση των προσφορών και την τε¬ 
λική επιλογή το σχολείο συντάσσει ιδιωτικό συμφωνη¬ 
τικό που υπογράφεται από τα συμβαλλόμενα μέρη, στο 
οποίο περιλαμβάνονται απαραιτήτως τα εξής: 

α) Αναλυτικό πρόγραμμα της εκδρομής. 

β) Όνομα ξενοδοχείου, κατηγορία, αριθμός δωματίων 
και κλινών και οι παρεχόμενες από αυτό υπηρεσίες. 

γ) Ασφάλεια αστικής επαγγελματικής ευθύνης. 

δ) Κόστος της εκδρομής ανά μαθητή. 

5. Οι Διευθυντές των σχολείων πριν από την πραγμα¬ 
τοποίηση της εκδρομής, πρέπει να συνεννοούνται με 
τις αρμόδιες οικονομικές υπηρεσίες για την εξασφάλιση 
των προϋποθέσεων αποζημίωσης των συνοδών καθη¬ 
γητών και του αρχηγού. 

6. Μετά τον προγραμματισμό των πολυήμερων εκ¬ 
δρομών, το σχολείο με ευθύνη του Διευθυντή συμπλη¬ 
ρώνει τον τυποποιημένο πίνακα των στοιχείων της εκ¬ 
δρομής σε ειδική ηλεκτρονική διεύθυνση του ΥΠ.Ε.Π.Θ., 
προκειμένου να ενημερώνονται οι υπηρεσίες άλλων 
Υπουργείων, οι Περιφέρειες και οι Νομαρχίες του τό¬ 
που προορισμού των εκδρομών, ώστε να λαμβάνεται 
κάθε αναγκαίο μέτρο για την ασφαλή μετακίνηση των 
μαθητών και την τήρηση των διατάξεων που καθορίζουν 
τους όρους λειτουργίας των χώρων διαμονής, εστίασης 
και ψυχαγωγίας. 

7. Οι μετακινήσεις των μαθητών είναι δυνατόν να 
πραγματοποιούνται με όλα τα μέσα μαζικής μεταφοράς, 
με την προϋπόθεση ότι πληρούνται οι όροι ασφάλειας 
για καθένα από αυτά. 

8. Για την ασφαλή μετακίνηση των μαθητών, η εκκίνη¬ 
ση των εκδρομών θα γίνεται από το χώρο του σχολείου, 
δε θα πραγματοποιείται πριν από τις 6 π.μ., ενώ η άφιξη 
στον τόπο προορισμού ή η επιστροφή στο σχολείο θα 
πραγματοποιείται το αργότερο μέχρι τις 10 μ.μ., όταν η 
εκδρομή πραγματοποιείται οδικώς. Σε περίπτωση χρή¬ 
σης δεύτερου μεταφορικού μέσου, είναι δυνατόν να 
διαφοροποιηθούν τα παραπάνω προβλεπόμενα χρονικά 
όρια εκκίνησης.άφιξης με απόφαση του Νομάρχη της 
οικείας Νομαρχιακής Αυτοδιοίκησης. Επίσης, κάθε εί¬ 
δους μετακίνηση των μαθητών στον τόπο διαμονής τους 
κατά τη διάρκεια της πραγματοποίησης των εκδρομών 
θα γίνεται σε χρόνο σύμφωνο με το εγκεκριμένο πρό¬ 
γραμμα της εκδρομής. 

9. Πριν από την αναχώρηση ο Διευθυντής του σχο¬ 
λείου σε συνεργασία με τον αρχηγό της εκδρομής και 
τους συνοδούς καθηγητές τονίζει στους μαθητές την 
ανάγκη για τη σχολαστική τήρηση του προγράμματος 
της εκδρομής και την υποδειγματική συμπεριφορά τους, 
έτσι ώστε να επιτευχθούν η ασφαλής μετακίνηση, δια¬ 
μονή και ψυχαγωγία, καθώς και οι εκπαιδευτικοί στόχοι 
σε όλη τη διάρκεια της εκδρομής. 

10. Ο αρχηγός της εκδρομής φροντίζει να αναρτηθεί 
ευανάγνωστη πινακίδα με την ένδειξη «Σχολική Εκδρομή 
- (όνομα σχολείου)» σε εμφανή σημεία στο πρόσθιο και 
οπίσθιο μέρος του οχήματος, η οποία διατηρείται έως 
το τέλος της εκδρομής. 

11. Η τήρηση του προγράμματος της εκδρομής κα¬ 
θώς και η ασφάλεια των μαθητών σε όλη τη διάρκεια 
της μετακίνησης, από την αναχώρηση μέχρι και την 
επιστροφή τους, αποτελεί ευθύνη του αρχηγού της 
εκδρομής και των συνοδών εκπαιδευτικών, οι οποίοι 
επιπλέον οφείλουν να ελέγχουν τα έγγραφα καταλ¬ 
ληλότητας του οχήματος και την πρόσφατη θεώρησή 
τους, την επαγγελματική άδεια οδήγησης του οδηγού 
του λεωφορείου και το όριο ταχύτητας, καθώς επίσης 
και να παρεμβαίνουν στις περιπτώσεις εκείνες που κρί¬ 
νουν ότι η οδήγηση του οχήματος γίνεται επικίνδυνη 
ή παραβιάζεται το όριο ταχύτητας, ειδοποιώντας σε 
περίπτωση μη συμμόρφωσης τις αστυνομικές αρχές 
της περιοχής. 

12. Οι χώροι που επιλέγονται για τη διαμονή, εστία¬ 
ση και ψυχαγωγία των μαθητών πρέπει να διαθέτουν 
νόμιμη άδεια λειτουργίας και να πληρούν τους όρους 
ασφάλειας και υγιεινής. 

13. Σε περίπτωση έκτακτης ανάγκης ή ανυπέρβλητης 
δυσκολίας που ίσως προκύψει κατά τη διάρκεια της 
εκδρομής, ο αρχηγός απευθύνεται και ζητά τη συνδρομή 
του Γενικού Γραμματέα της οικείας Περιφέρειας. 

14. Ο τελικός έλεγχος των δαπανηθέντων για την 
εκδρομή χρημάτων, που προήλθαν από τυχόν πόρους 
των μαθητικών κοινοτήτων, γίνεται από το Διευθυντή 
του σχολείου. 

15. Μετά το τέλος της εκδρομής, ο αρχηγός σε συ¬ 
νεργασία με τους συνοδούς καθηγητές συντάσσει 
λεπτομερή έκθεση σχετικά με τη διεξαγωγή της, την 
τήρηση του προγράμματος και το βαθμό επίτευξης των 
εκπαιδευτικών στόχων αυτής. Επίσης, αναφέρει οποι- 
οδήποτε άλλο στοιχείο κρίνει απαραίτητο, καθώς και 
τυχόν προτάσεις για τη βελτίωση της ποιότητας των 
εκδρομών. Η έκθεση υποβάλλεται στο Διευθυντή του 
σχολείου για ενημέρωση του ίδιου και του Συλλόγου 
των Διδασκόντων Καθηγητών και κοινοποιείται στο οι¬ 
κείο Γ ραφείο ή τη Διεύθυνση Δευτεροβάθμιας Εκπαί¬ 
δευσης. Ο Διευθυντής Δ.Ε. υποβάλλει συγκεντρωτική 
έκθεση για τις εκδρομές των σχολείων της περιοχής 
ευθύνης του στον Περιφερειακό Διευθυντή Πρωτοβάθ¬ 
μιας και Δευτεροβάθμιας Εκπαίδευσης, ο οποίος με τη 
σειρά του συντάσσει τελική έκθεση για τις Διευθύνσεις 
Δ.Ε. της Περιφέρειάς του και την υποβάλλει στο αρμόδιο 
Γ ραφείο του ΥΠ.Ε.Π.Θ. 

16. Στις Διευθύνσεις Δευτεροβάθμιας Εκπαίδευσης 
για την ενημέρωση των σχολείων, τηρείται φάκελος 
εκδρομών, στον οποίο κατατίθενται από το Διευθυντή 
κάθε σχολείου: 

α) Αντίγραφα των συμβάσεων των σχολείων με τα 
ταξιδιωτικά γραφεία. 

β)Έκθεση, η οποία συντάσσεται από τον αρχηγό της 
εκδρομής και τους συνοδούς και η οποία αναφέρεται 
στην τήρηση των συμφωνηθέντων όρων από τα ταξι¬ 
διωτικά γραφεία. 

17. Με την ισχύ της παρούσας καταργούνταί: 

α) Η υπουργική απόφαση 5981/1979 (Φ.Ε.Κ 436/τ. Β'/ 
25.4.1979) και η υπουργική απόφαση 236.1/1/38597/1.4.1978 
περί «εκπαιδευτικών περιπάτων». 


β) Η υπουργική απόφαση 4832/Γ2/28.11.1990 (Φ.Ε.Κ. 762/ 
τ. Β73.12.1990) «Εκπαιδευτικές εκδρομές των μαθητών 
των σχολείων Δευτεροβάθμιας Εκπαίδευσης, Δημόσιων 
και Ιδιωτικών» καθώς και κάθε άλλη διάταξη που ρυθ¬ 
μίζει θέματα της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθμ. 119 (6) 

Σύσταση Νομικού Προσώπου με την επωνυμία «Σχολι¬ 
κή Επιτροπή Τ.Ε.Ε. ΣΕΚ Μουρνιών Δήμου Ελευθερί¬ 
ου Βενιζέλου» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: α) της παραγρ. 8.15 του άρθρου 5 του 
ν. 1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (τ. Α' 110) και β) του άρθρου 203 του 
δημοτικού και κοινοτικού κώδικα π.δ. 410/1995. 

2. Την 259/2005 απόφαση του δημοτικού συμβουλίου 
του Δήμου Ελευθερίου Βενιζέλου του Νομού Χανιών για 
σύσταση σχολικής επιτροπής. 

3. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις», αποφασί¬ 
ζουμε: 

Α) Συστήνουμε στο Δήμο Ελευθερίου Βενιζέλου του 
Νομού Χανίων νομικό πρόσωπο με την επωνυμία: «Σχο¬ 
λική Επιτροπή Τ.Ε.Ε. ΣΕΚ Μουρνιών Δήμου Ελευθερίου 
Βενιζέλου». 

Β) Σκοπός του Νομικού Προσώπου είναι: 

1. Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.α. 

2. Η εκτέλεση μικρών έργων για επισκευή και συντή¬ 
ρηση των διδακτηρίων. 

3. Η αποκατάσταση φθορών και ζημιών των επίπλων, 
εξοπλισμού και γενικά των διδακτικών εγκαταστάσε¬ 
ων. 

4. Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα-σκεύη, 
με βιβλία για την σχολική βιβλιοθήκη και γενικά με όλα 
τα μέσα που είναι απαραίτητα για την λειτουργία τους, 
καθώς επίσης η λήψη όλων των μέτρων που κρίνονται 
αναγκαία για την στήριξη της διοικητικής λειτουργίας 
της σχολικής μονάδος. 

Γ) Πόροι του Νομικού Προσώπου είναι: 

1. Η ετήσια επιχορήγηση του Δήμου. 

2. Η ετήσια επιχορήγηση του Κράτους. 

3. Οι κάθε είδους δωρεές, εισφορές, κληρονομιές, 
κληροδοσίες. 

4. Οι εισπράξεις από το αντίτιμο των παρεχόμενων 
πραγμάτων ή υπηρεσιών. 

5. Οι πρόσοδοι από την περιουσία του. 

Δ) Το Νομικό Πρόσωπο διοικείται από Συμβούλιο που 
ορίζεται με απόφαση του Δημοτικού Συμβουλίου, σύμ¬ 
φωνα με τις δ/ξεις του άρθρου 203 του π.δ. 410/1995 
«περί Δ.Κ.Κ.» και τις όμοιες του άρθρου 5 παρ. 8 του ν. 
1894/1990 «Για την Ακαδημία Αθηνών», η θητεία του οποί¬ 
ου ακολουθεί την θητεία του δημοτικού συμβουλίου. 

Ε) Η εκπροσώπηση του Νομικού Προσώπου προς κάθε 
Δημόσια Αρχή και τα Δικαστήρια γίνεται από τον Πρό¬ 
εδρο του και όταν αυτός απουσιάζει ή κωλύεται από 
τον Αντιπρόεδρο. 

Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δή¬ 
μου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 26 Ιανουάριου 2006 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(7) 

Ανάκληση απόφασης περί αποδοχής αίτησης για από¬ 
κτησης της Ελληνικής Ιθαγένειας από τον ομογενή 
ΚΟΥΓΙΟΥΜΤΖΙΔΗ ΑΡΙΣΤΕΙΔΗ (ΚϋΥυΜΘΗΕν ΑΒΥδΤΙϋ) 
του ΙΣΑΑΚ και της Ευγενίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 2625/2005 απόφαση του Γενικού 
Γραμματέα της Περιφέρειας Κρήτης που εκδόθηκε σύμ¬ 
φωνα με τις διατάξεις του άρθρου 1 του ν. 2790/200 
(ΦΕΚ 24/τ.Α7ΐ6.2.2000), «Αποκατάσταση των παλιννο- 
στούντων ομογενών από την τέως Σοβιετική Ένωση 
και άλλες διατάξεις», όπως αυτό τροποποιήθηκε με το 
άρθρο 76 του ν. 2910/2001 (ΦΕΚ 91/τ.Α'/2.5.2001), «Είσοδος 
και παραμονή αλλοδαπών στην Ελληνική Επικράτεια 
- Κτήση της Ελληνικής Ιθαγένειας με πολιτογράφηση 
και άλλες διατάξεις», γίνεται ανάκληση της υπ’ αριθμ. 
566/2004 απόφασής μας (ΦΕΚ 381/τ.Β725.2.2004) περί 
αποδοχής της αίτησης του ΚΟΥΓΙΟΥΜΤΖΙΔΗ ΑΡΙΣΤΕΙΔΗ 
του ΙΣΑΑΚ και της ΕΥΓΕΝΙΑΣ για την απόκτηση της 
Ελληνικής Ιθαγένειας, επειδή αυτός δεν προσήλθε να 
δώσει τον όρκο τουΈλληνα Πολίτη στην οριζόμενη από 
το νόμο προθεσμία. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 


Αριθμ. 438 (8) 

Μερική ανάκληση απόφασης που αφορά το αγρ/μα 
Βασιλουδίου στο Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις του ν. 2218/1994 «Ίδρυση Νομαρχια¬ 
κής Αυτοδιοίκησης ...», όπως συμπληρώθηκαν με το ν. 
2240/1994. 

2) Τον Οργανισμό της Νομαρχιακής Αυτοδιοίκησης 
Θεσσαλονίκης, όπως τροποποιήθηκε με τις υπ’ αριθμ. 
196/1997 και 53/1998 αποφάσεις Νομαρχιακού Συμβουλίου 
Θεσσαλονίκης σύμφωνα με τον οποίο συστάθηκε η Δ/ 
νση Πολιτικής Γης ως αυτοτελής Υπηρεσιακή Μονάδα. 

3) Τις διατάξεις του άρθρου 10 παρ. 8 του ν. 2503/1997 
(ΦΕΚ 107/Α') που αφορούν αρμοδιότητες Νομαρχών και 
Γ εν. Γ ραμ. Περιφέρειας. 

4) Τον Οργανισμό της Νομαρχιακής Αυτ/σης Θεσσα¬ 
λονίκης όπως ισχύει σήμερα. 

5) Τις Γ ενικές αρχές του Δ/κου Δικαίου περί «ανα- 
κλήσεως, διορθώσεως, συμπληρώσεως Δ/κων εν γένει 
πράξεων». 

6) Την υπ’ αριθμ. 1679/22.4.2002 απόφαση Νομάρχη Θεσ¬ 
σαλονίκης με την οποία μεταβιβάστηκε μεταξύ άλλων το 
αριθμ. 832 αγροτεμάχιο συνολικής έκτασης 35313 τ.μ. 

7) Το αριθμ. 07/199660/5.10.2005 έγγραφο της Δ/νσης 
Τεχνικών Υπηρεσιών σύμφωνα με το οποίο το τμήμα 
του αριθμ. 832 «ρέματος» έκτασης 500 τ.μ. δεν αποτελεί 
τμήμα ενεργού ρέματος αλλά καλλιεργήσιμη έκταση 
ελαιόδενδρου και αμπέλου. 

8) Το υπ’ αριθμ. 2833/22.6.2005 έγγραφο του Δήμου 
Κορώνειας, με το οποίο συναινεί για την ανάκληση της 
απόφασης, αποφασίζουμε: 

Ανακαλούμε μερικώς την υπ’ αριθμ. 1679/22.4.2002 από¬ 
φασή μας με την οποία μεταβιβάστηκε μεταξύ άλλων 
και το αριθμ. 832 ρέμα συνολικής έκτασης 35313 τ.μ., 
και συγκεκριμένα τμήμα έκτασης 500 τ.μ. και με στοι¬ 
χεία ΑΒΓΔΕΖΗΘΑ του 832 τεμαχίου (ρέματος) το οποίο 
κατέχει από το έτος 1950 ο Αναστάσιος Τερζόπουλος 
με συστηματική φυτεία ελειόδενδρου και αμπέλου με 
σκοπό να του παραχωρηθεί σύμφωνα με τις διατάξεις 
του άρθρου 5 του ν. 3147. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Ιανουάριου 2006 
Ο Νομάρχης 

ΠΑΝΑΓΙΩΤΗΣ X. ΨΩΜΙΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 συτο ανά σελίδα. 

Σε μορφή 0ϋ: 


Τεύχος 

Περίοδος 

Ευπο 

Τεύχος 

Περίοδος 

ΕΙΙΗΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ αε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηΐΒΓηβΙ : Ι)1(ρ://νννννν.6ΐ.9Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπίοτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



















